《汉宫春 其一 楼上美人》
清代·徐石麒

何处惊人，猛抬头正是，玉手推窗。盈盈半身欲度，云里衣裳。

粉垣高峙，碍东风、扑落余香。看只有，无情杨柳，时时披拂明妆。

分付花骢解意，到留连人处，莫谩嘶忙。知他恣情指点，意在谁行。

徐听小语，又风筝、搀响檐廊。安得似，归飞燕子，随风挨入雕梁。

作者简介：明末清初江南江都人，字又陵，号坦庵。隐居不应试。王士禛官扬州，招致名士，独不往见。工诗词，精戏曲，善画花卉。曾撰《买花钱》